
Unul dintre sfinţii cinstiţi mai deosebit în Biserica noastră este Sfântul Iosif cel nou 
de la Partoş. Fost mitropolit al Timişoarei şi a toată Țara Banatului, ierarhul Iosif 
cel nou a strălucit cu aureola sfinţeniei încă de când era în viaţă, fiind „podoaba 
ierarhilor, izgonitorul tuturor patimilor, izbăvirea credincioşilor, lauda prea fru- 
moasă a Timişoarei şi cinstea Partoşului”, aşa după cum îl numeşte Acatistul 
închinat lui. Fiind smerit cu mintea şi blând cu inima, Dumnezeu i-a dăruit putere a 
cuvântului prin care mişca inimile tuturor, înduioşându-le până la lacrimi şi într- 
aripându-le cu dorul cel dumnezeiesc. 


&&& 
La Vecernia mică 
La Doamne, strigat-am..., se pun stihirile pe 4, glasul al 6-lea: 


Podobie: "Toată nădejdea mea spre tine o pun, Maica lui Dumnezeu, păzeşte-mă 
sub acoperământul tău. 


Iosif fericite, caută spre noi, cei ce cădem la tine şi ne rugăm: Luminează ochii 
sufletelor noastre, ca să vedem pe Dătătorul de lumină cel îndurat (de două ori). 


Din cursele vrăjmaşilor scoate-ne pe noi, Sfinte părinte Iosif, cel ce ai îndrăzneală 
către Dumnezeu, şi de ispitele celui viclean ne izbăveşte. 


Liman neînviforat şi zid nebiruit, părinte losif, pe tine te-am câştigat noi, 
credincioşii; turn de întărire şi îndemn spre pocăință, îndreptător şi apărător 
sufletelor. 


Mărire... Și acum..., a praznicului, glasul al 6-lea 


însuşi glasul: Prin Crucea Ta, Hristoase, nădejdea creştinilor, îndreptarea celor 
rătăciţi, limanul celor înviforaţi, în războaie biruinţă, tămăduirea celor nepu- 
tincioşi, învierea morților, miluieşte-ne pe noi. 


La Stihoavnă 
Stihirile glasul al 2-lea: 


Podobie: Casa Efratei, cetate sfântă, a proorocilor mărire; împodobeşte-ţi casa 
întru care Cel dumnezeiesc se naşte. 





Arătatu-te-ai din tinereţe, vas sfințit, părintele nostru Iosif, şi locaş Preasfântului 
Duh. 


Stih: Cinstită este înaintea Domnului, moartea cuviosului Lui. 


Purtând în mâinile tale crucea Domnului, cuvioase Iosif, nălucirile diavoleşti până 
în sfârşit le-ai pierdut. 


Stih: Fericit bărbatul care se teme de Domnul. 


Inşelăciunile viclenilor demoni biruindu-le cu puterea crucii, ai arătat mărirea lui 
Hristos, losif, părintele nostru. 


Mărire..., Și acum..., a praznicului, asemenea 


Veniţi, toți, cu veselie să sărutăm lemnul cel de mântuire, pe care s-a pironit 
Hristos, mântuirea lumii. 


Troparul Sfântului, glasul al 8-lea: Din tinereţe cu totul te-ai supus Domnului, cu 
rugăciunile, cu ostenelile şi cu postul. Pentru aceasta, văzând Dumnezeu nevoinţele 
tale, arhiereu şi păstor Bisericii Sale te-ai rânduit; şi, după moarte, în cetele 
sfinților te-a sălăşluit, Sfinte părinte Iosif. Roagă-te lui Hristos Dumnezeu să ne 
dăruiască iertare de greşeli nouă, celor ce cu credinţă şi cu dragoste săvârşim sfântă 
pomenirea ta. 


Mărire... Și acum..., a praznicului 
Mântuieşte, Doamne, poporul Tău şi binecuvântează moştenirea Ta; biruinţă drept- 
măritorilor creştini asupra celui potrivnic dăruieşte şi cu Crucea Ta păzeşte pe 


poporul Tău. 


La Vecernia mare 


După obişnuitul psalm, se, cântă Fericit bărbatul..., starea întâi. La Doamne, 
strigat-am..., se pun Stihirile pe 8:3 ale praznicului şi 5 ale Sfântului Iosif. 


Stihirile praznicului, glasul al 6-lea: 


Podobie: Toată nădejdea mea spre tine o pun, Maica lui Dumnezeu, păzeşte-mă 
sub acoperământul tău. 





Crucea înălțându-se, toată făptura îndeamnă a lăuda prea curată patima Celui ce S- 
a înălțat pe dânsa; căci, întru aceasta, ucigând pe cel ce ne-a ucis pe noi, pe cei 
omorâţi i-a înviat şi i-a înfrumusețat şi în ceruri a locui i-a învrednicit ca un 
milostiv, pentru mulțimea bunătăţii Sale. Pentru aceea, bucurându-ne, să înălțăm 
numele Lui şi să mărim sfinţenia Lui cea prea înaltă. 


Moise mai înainte te-a închipuit pe tine, mâinile întinzându-şi spre înălțime şi 
biruind pe Amalec, Cruce cinstită, lauda credincioşilor, întărirea nevoitorilor, fru- 
museţea apostolilor, biruinţa drepţilor, mântuirea tuturor cuvioşilor. Pentru aceasta, 
pe tine înălțată văzându-te, făptura se veseleşte şi prăznuieşte mărind pe Hristos, 
cel ce prin tine a adunat cele risipite, cu bunătatea cea prea înaltă. 


Cruce prea cinstită, căreia îţi stau împrejur cetele îngereşti bucurându-se, astăzi 
înălțată fiind cu dumnezeiască voie, înalță pe toţi cei ce au fost izgoniți prin 
amăgirea mâncării, şi au alunecat spre moarte. Pentru aceasta pe tine cu inima şi cu 
buzele credincioşii sărutându-te, sfințenie luăm, grăind: înălțați pe Hristos, pe 
Preabunul Dumnezeu, şi să ne închinăm aşternutului picioarelor Lui celor 
dumnezeieşti. 


Stihirile Sfântului Iosif, glasul al 8-lea, însuşi glasul: 


Doamne, Tu în grădina dumnezeieştii Tale Biserici, floare cu bună mireasmă l-ai 
arătat pe losif şi cu apele înţelepciunii tale l-ai adăpat pe el. Pentru aceasta, a 
odrăslit roadele cunoştinţei, întărind în dreapta credinţă pe cei ce cu laude te 
măresc pe tine (de două ori). 


Doamne, Tu, cel ce cerci inimile şi desăvârşit ştii cele ascunse, cunoscând pe Iosif 
că este vas al alegerii Tale, l-ai pus păstor Bisericii Banatului. Pentru aceea, a 
îndreptat turma Ta la păşunea dreptei credinţe (de două ori). 


Doamne, cel ce ai împodobit pe părintele nostru Iosif, cu darul arhieriei şi l-ai 
luminat cu razele dumnezeieştii străluciri, luminează-ne ca un milostiv şi pe noi, 


prin rugăciunile lui, ca după cuviinţă să Te lăudăm. 


Mărire... glasul al 6-lea 


Bine, slugă bună şi credincioasă, bine, lucrătorule al viei lui Hristos. Tu şi greu- 
tatea zilei ai purtat, tu şi talantul cel dat ţie l-ai înmulțit şi pe cei ce au venit nu i-ai 
pizmuit. Pentru aceasta porțile cereşti ţie şi s-au deschis: intră întru bucuria 
Domnului tău şi te roagă pentru noi, prea cuvioase părinte losif. 





Şi acum..., a praznicului, asemenea 


Crucea Ta cea cu patru braţe înălțându-se astăzi, Hristoase Dumnezeule, cele patru 
margini ale lumii le sfinţeşte şi fruntea credincioşilor împreună se înalță, sfă- 
râmând puterea vrăjmaşilor. Mare eşti, Doamne, şi minunat întru lucrurile Tale, 
mărire Ţic. 


Vohod: Lumină lină a sfintei slave a Tatălui ceresc, celui fără de moarte, a Sfân- 
tului, Fericitului, lisuse Hristoase, venind la apusul soarelui, văzând lumina cea de 
seară, lăudăm pe Tatăl şi pe Fiul şi pe Sfântul Duh, Dumnezeu; vrednic eşti în toată 
vremea a fi lăudat de glasuri cuvioase, Fiul lui Dumnezeu, cel ce dai viaţă, pentru 
aceasta lumea Te slăveşte. 


Prochimenul zilei 
Paremiile 


Din înţelepciunea lui Solomon, citire: 
(3, 1-9) 


Sufletele drepţilor sunt în mâna lui Dumnezeu şi chinul nu se va atinge de ele. In 
ochii celor fără de minte, drepţii sunt morţi cu desăvârşire şi ieşirea lor din lume li 
se pare mare nenorocire. Şi plecarea lor dintre noi, un prăpăd, iar ei sunt în pace. 
Chiar dacă, în fața oamenilor, ei au îndurat suferinţe, nădejdea lor este plină de 
nemurire. Şi fiind pedepsiţi cu puţin, mare răsplată vor primi, căci Dumnezeu 1-a 
pus la încercare şi i-a găsit vrednici de EI. Ca pe aur în topitoare, aşa i-a lămurit, şi 
ca pe o jertfă de ardere întreagă 1-a primit. Străluci-vor în ziua răsplătirii şi ca nişte 
scântei care se lasă pe mirişte aşa vor fi. Judeca-vor neamurile şi stăpâni vor fi 
peste popoare, şi Domnul va împărăţi întru ei, în veci. Ei vor înţelege adevărul, ca 
unii care şi-au pus încrederea în Domnul; cei credincioşi vor petrece cu El în 
iubire, căci harul şi îndurarea sunt partea aleşilor Lui. 


Din înţelepciunea lui Solomon, citire: 
(5, 13-6,3) 


Cei drepți vor fi vii în veacul veacului şi răsplata lor este la Domnul şi cel 
Atotputernic are grijă de ei. Drept aceea, vor primi din mâna Domnului împărăția 
frumuseţii şi cununa cea strălucitoare, căci EI îi va ocroti cu dreapta Sa şi cu braţul 
Său; asemenea unui scut, îi va acoperi. El va face arme din mânia Sa şi cu ele va 
întări făptura mâinilor Sale ca să răsplătească vrăjmaşilor. Din dreptate EI îşi va 





face platoşă şi din judecata cea nefăţarnică îşi va face coif. Din sfinţenia Sa va face 
pavăză nebiruită; iar din cumplita Sa mânie va face sabie ascuţită şi lumea va porni 
război împreună cu El împotriva celor fără de minte. Săgețile fulgerului Său vor 
porni bine îndreptate şi vor lovi în ţintă, zburând din arcul puternic încordat al 
norilor. Mânia Lui, ca o praştie, va zvârli noian de grindină; apele mării se vor 
întărâta asupra lor şi râurile îi vor îneca vijelios. Duhul puterii dumnezeieşti se va 
ridica împotriva lor şi ca viscolul îi va vântura. Astfel fărădelegea va aduce pustiire 
pe pământ şi răutatea va răsturna scaunele celor puternici. Ascultaţi, deci, regilor şi 
înţelegeţi, luaţi învăţătură, voi, care judecați marginile pământului. Băgaţi în 
urechi, voi cei ce stăpâniți peste mulțimi şi care vă mândriţi cu mulțimea 
popoarelor voastre. Pricepeţi că stăpânirea vi s-a dat de la Domnul şi puterea de la 
Cel Preaînalt, Care va cerceta faptele voastre şi va pune la încercare gândurile 
voastre. 


Din înţelepciunea lui Solomon, citire: 
(4, 7-15) 


Cel drept, chiar când apucă să moară mai devreme, dă de odihnă. Bătrâneţile 
cinstite nu sunt cele aduse de o viaţă lungă, nici nu le măsori după numărul anilor. 
Inţelepciunea este la om adevărata cărunteţe şi vârsta bătrâneţilor înseamnă o viaţă 


neîntinată. Plăcut fiind lui Dumnezeu, Domnul l-a iubit şi, fiindcă trăia între 
păcătoşi, l-a mutat de pe pământ. A fost răpit, ca răutatea să nu-i schimbe mintea 
sa, înşelăciunea să nu-i amăgească sufletul. Căci vraja viciului întunecă cele bune 
şi ameţeala poftei schimbă gândul cel fără de răutate. Ajungând curând la 
desăvârşire, dreptul a apucat ani îndelungaţi. Sufletul lui era plăcut lui Dumnezeu, 
pentru aceasta Domnul s-a grăbit să-l scoată din mijlocul răutăţii. Neamurile văd, 
dar nu pricep nimic şi nu-şi bat capul cu aşa ceva, că adică harul lui Dumnezeu şi 
mila Lui sunt cu aleşii Săi şi că poartă grijă de sfinții Săi. 


La Litie 
Stihirile Sfântului Iosif glasul 1: 
Veniţi toţi credincioşii luminat să prăznuim pe ierarhul losif care ne cheamă la 
ospăț duhovnicesc; blândeţelor acestuia să urmăm, nerăutăţii, nevicleşugului, 
iubirii de oameni şi înțelepciunii, prin care între arhierei ca o lumină a strălucit. 
Suindu-te cu râvnă la înălțimea ştiinţei şi privind cu taină la adâncul înţelepciunii, 


ai îmbogăţit Biserica cu învăţăturile tale, părinte. Roagă-te pentru noi pururi lui 
Hristos să mântuiască sufletele noastre. 





Omule al lui Dumnezeu şi credincioasă slugă, ispravnice al tainelor Lui şi bărbatul 
doririlor Duhului; stâlpule însuflețit şi icoană de Duhul insuflată; ca pe o vistierie 
dumnezeiască te-a primit Biserica celor din laturile Banatului şi ca pe un rugător 
pentru sufletele noastre. 

Mărire... a Sfântului, glasul al 6-lea 

Prea înțelepte părinte Iosif, cu minunile tale ai luminat laturile Banatului şi sur- 
pător te-ai arătat eresurilor. Roagă pe Hristos Dumnezeu să mântuiască sufletele 
noastre. 


Și acum..., a praznicului, acelaşi glas 


Să ne închinăm lui Hristos Dumnezeu şi să cinstim Crucea cea de trei ori fericită, 
pe care s-a vărsat sângele Stăpânului, ce a izvorât lumii învierea. 


La Stihoavnă 
Stihirile praznicului, glasul al 6-lea: 


Podobie: A treia zi ai înviat... 


Bătăi şi răstignire ai răbdat, Îndelung-Răbdătorule, ŞI ocări ai suferit, vrând să 
mântuieşti pe toţi din robia înşelătorului, Cel ce singur eşti dătător de viaţă şi cu 
totul îndurat şi de oameni iubitor. 


Stih: Înălţaţi pe Domnul Dumnezeul nostru şi vă închinaţi aşternutului picioarelor 
Lui, că sfânt este. 


Cinstim Crucea Ta, Mântuitorule, piroanele şi sulița prin care ne-ai mântuit pe noi 
din stricăciune, ca Unul care sigur eşti dătător de viaţă şi făcător de bine al tuturor, 
lubitorule de oameni, Doamne. 


Stih: lar Dumnezeu, Împăratul nostru, mai înainte de veci a făcut mântuire în 
mijlocul pământului. 


Cu palme Te-au lovit peste obraz, Mântuitorule, şi fiind pironit pe cruce pentru 
mine, Preabunule, cu oţet ai fost adăpat şi cu sulița ai fost împuns; şi toate le-ai 
suferit, Cel ce eşti fără de păcat, mărire ie. 





Mărire... a Sfântului Iosif glasul al 6-lea 


Prea cuvioase părinte Iosif, în tot pământul Banatului a ieşit vestirea minunilor 
tale; pentru aceasta în ceruri ai aflat plata ostenelilor tale, taberele demonilor le-ai 
pierdut, la cetele îngereşti ai ajuns, a căror viaţă fără prihană ai urmat. Îndrăznire 
având către Domnul, cere pace sufletelor noastre. 


Și acum..., a praznicului, acelaşi glas 
Astăzi lemnul Crucii mărit s-a arătat. Astăzi Israel cel vechi a pierit. Astăzi Adam, 


care prin lemn a căzut, iarăşi, prin lemn s-a ridicat şi demonii s-au înfri-coşat. 
Atotputernice Doamne, mărire ie. 


Acum slobozeşte pe robul Tău, Stăpâne, după cuvântul Tău, în pace, că văzură 
ochii mei mântuirea Ta, pe care ai gătit-o înaintea feţei tuturor popoarelor; lumină 
spre descoperirea neamurilor şi slava poporului Tău bine credincios. 


Sfinte Dumnezeule, Sfinte tare, Sfinte fără de moarte, miluieşte-ne pe noi. 
Sfinte Dumnezeule, Sfinte tare, Sfinte fără de moarte, miluieşte-ne pe noi. 
Sfinte Dumnezeule, Sfinte tare, Sfinte fără de moarte, miluieşte-ne pe noi. 


Slavă Tatălui şi Fiului şi Sfântului Duh. Şi acum şi pururea şi în vecii vecilor. 
Amin. 


Preasfântă Treime, miluieşte-ne pe noi; 

Doamne, curăţeşte păcatele noastre; 

Stăpâne, iartă fărădelegile noastre; 

Sfinte, cercetează şi vindecă neputinţele noastre, pentru numele Tău. 


Doamne miluieşte (de 3 ori), 


Slavă Tatălui şi Fiului şi Sfântului Duh. Şi acum şi pururea şi în vecii vecilor. 
Amin. 


Tatăl nostru, care eşti în ceruri, Sfinţească-se numele Tău, vie împărăţia Ta, 
facă-se voia Ta precum în cer aşa şi pe pământ. Pâinea noastră cea spre fiinţă 
dă-ne-o nouă astăzi. Şi ne iartă nouă greşalele noastre, precum şi noi iertăm 
greşiţilor noştri. Şi nu ne duce pe noi în ispită, ci ne izbăveşte de cel rău. 





La binecuvântarea pâinilor: troparul Sfântului, de două ori (vezi la Vecernia 
mică), apoi troparul Născătoarei de Dumnezeu... o dată. Dacă nu este priveghere, 
se cântă troparul sfântului o dată, 
Mărire..., Și acum..., al praznicului 
Mântuieşte, Doamne, poporul Tău şi binecuvântează moştenirea Ta; biruinţă 
dreptmăritorilor creştini asupra celui potrivnic dăruieşte şi cu Crucea Ta păzeşte pe 
poporul Tău. 

La Utrenie 
La Dumnezeu este Domnul..., se cântă troparul praznicului de două ori, 
Mărire..., troparul sfântului, Și acum..., iar al praznicului. 


După catisma întâi, sedealna Sfântului Iosif, glasul al 4-lea: 


Podobie: Arătatu-Te-ai astăzi lumii şi Lumina Ta, Doamne s-a însemnat peste noi 
care cu cunoştinţă Te lăudăm, venit-ai şi Te-ai arătat, Lumina cea ne-apropiată. 


Arătatu-te-ai blând şi smerit şi înţelept, păzind şi împlinind poruncile cele dumne- 
zeieşti ale Stăpânului ceresc, părinte Iosif. Pentru aceea în locaşul cel de sus te-ai 
sălăşluit. 


Mărire... Și acum. a praznicului, acelaşi glas 
Cruce, izgonitoarea demonilor, tămăduirea celor neputincioşi, tăria şi păzitoarea 


credincioşilor, lauda dreptmăritorilor, întărirea Bisericii lui Hristos, fu nouă în- 
grădire, zid şi pază, lemnule binecuvântat. 


După catisma a doua, sedealna Sfântului Iosif glasul a 4-lea: 


Podobie: Degrab ne întâmpină pe noi mai înainte până ce nu ne robim când 
vrăjmaşii Te hulesc pe Tine şi ne îngrozesc pe noi, Hristoase, Dumnezeul nostru, 
pierde cu Crucea Ta pe cei ce se luptă cu noi, ca să cunoască cât poate credinţa 
dreptmăritorilor, pentru rugăciunile Născătoarei de Dumnezeu, Unule, lubitorule 
de oameni. 





Sărăcia cea de bunăvoie ai ales şi bogăţia cea stricăcioasă ai lăsat; şi, crucea pe 
umeri ridicând, pe cărarea cea strâmtă cu bucurie ai umblat; şi, călcând dulceţile 
trupului, prin înfrânare ai ajuns la desfătarea cea dumnezeiască a Raiului, părinte al 
nostru, prea cuvioase Iosif. 


Mărire... Și acum,.., a praznicului, acelaşi glas 


Întru tine, de trei ori fericită şi de viaţă făcătoare Cruce, credincioşii veselindu-se, 
cu oştile cele fără de trup împreună prăznuiesc cetele arhiereilor şi cu bucurie te 
laudă mulțimile monahilor şi ale pustnicilor şi se închină cu credinţă, toţi mărind 
pe Hristos, cel ce pe tine s-a răstignit. 


Polieleul şi mărimurile din Catavastier. 

După polieleu, sedealna Sfântului Iosif glasul 1: 

Podobie: Mormântul Tău, Mântuitorule, ostaşii străjuindu-l, morţi s-au făcut de 
strălucirea îngerului ce s-a arătat, care a vestit femeilor Invierea. Pe Tine Te 
mărim, Pierzătorul stricăciunii, la Tine cădem, cel ce ai înviat din mormânt la Unul 


Dumnezeul nostru. 


Strălucind cu darul şi cu adevărul, ai umplut de laudă Biserica Banatului, pururea 
fericite părinte losif. Pentru aceasta cu credinţă te fericim. 


Mărire..., Și acum..., a praznicului, acelaşi glas 

Astăzi s-a plinit cuvântul proorocesc, că iată ne închinăm la locul unde au stat 
picioarele Tale, Doamne; şi, lemnul mântuirii luând, am scăpat de patimile păca- 
tului. Pentru rugăciunile Născătoarei de Dumnezeu, unule, lubitorule de oameni, 


miluieşte-ne pe noi. 


Antifonul întâi al glasului al 4-lea: 


Prochimen, glasul al 4-lea: Scumpă este înaintea Domnului, moartea cuviosului 
Lui. 


Stih: Ce vom răsplăti Domnului pentru toate câte ne-a dat nouă. 


Toată suflarea să laude pe Domnul... 





Evanghelia ierarhului (loan 10, 1-9): „Zis-a Domnul către iudeii care veniseră la 
Dânsul...” (Caută la 21 mai, Evanghelia de la Liturghie). 


Adevărat, adevărat zic vouă: Cel ce nu intră pe uşă, în Staulul oilor, ci sare pe 
aiurea, acela este fur şi tâlhar. 

2.lar cel ce intră prin uşă este păstorul oilor. 

3. Acestuia portarul îi deschide şi oile ascultă de glasul lui şi oile sale le cheamă 
pe nume şi le mână afară. 

4,Şi când le scoate afară pe toate ale sale, merge înaintea lor şi oile merg după 
el, căci cunosc glasul lui. 

5.lar după un străin, ele nu vor merge, ci vor fugi de el, pentru că nu cunosc 
glasul lui. 

6. Această pildă le-a spus-o lisus, dar ei n-au înţeles ce înseamnă cuvintele Lui. 
7.A zis deci iarăşi lisus: Adevărat, adevărat zic vouă: Eu sunt uşa oilor. 

8. Toţi câţi au venit mai înainte de Mine sunt furi şi tâlhari, dar oile nu i-au 
ascultat. 

9. Eu sunt uşa: de va intra cineva prin Mine, se va mântui şi va intra şi va ieşi şi 
păşune va afla. 


1. Miluieşte-mă, Dumnezeule, după mare mila Ta 

2. Şi după mulțimea îndurărilor Tale, şterge fărădelegea mea. 

3. Mai vârtos mă spală de fărădelegea mea şi de păcatul meu mă curăţeşte. 

4, Că fărădelegea mea eu o cunosc şi păcatul meu înaintea mea este pururea. 

5. Ție unuia am greşit şi rău înaintea Ta am făcut, aşa încât drept eşti Tu întru 
cuvintele Tale şi biruitor când vei judeca Tu. 

6. Că iată întru fărădelegi m-am zămislit şi în păcate m-a născut maica mea. 

7, Că iată adevărul ai iubit; cele nearătate şi cele ascunse ale înţelepciunii Tale 
mi-ai arătat mie. 

8. Stropi-mă-vei cu isop şi mă voi curăţi; spăla-mă-vei şi mai vârtos decât zăpada 
mă voi albi. 

9. Auzului meu vei da bucurie şi veselie; bucura-se-vor oasele mele cele smerite. 
10. Întoarce faţa Ta de la păcatele mele şi toate fărădelegile mele şterge-le. 

11. Inimă curată zideşte întru mine, Dumnezeule, şi duh drept înnoieşte întru 
cele dinlăuntru ale mele. 

12. Nu mă lepăda de la faţa Ta şi Duhul Tău cel sfânt nu-l lua de la mine. 

13. Dă-mi mie bucuria mântuirii Tale şi cu duh stăpânitor mă întăreşte. 

14. Învăţa-voi pe cei fărădelege căile Tale şi cei necredincioşi la Tine se vor 
întoarce. 





15. Izbăveşte-mă de vărsarea de sânge, Dumnezeule, Dumnezeul mântuirii mele; 
bucura-se-va limba mea de dreptatea Ta. 

16. Doamne, buzele mele vei deschide şi gura mea va vesti lauda Ta. 

17. Că de ai fi voit jertfă, Ți-aş fi dat; arderile de tot nu le vei binevoi. 

18. Jertfa lui Dumnezeu: duhul umilit; inima înfrântă şi smerită Dumnezeu nu o 
va urgisi. 

19, Fă bine, Doamne, întru bună voirea Ta, Sionului şi să se zidească zidurile 
Ierusalimului. 

20. Atunci vei binevoi jertfa dreptăţii, prinosul şi arderile de tot; atunci vor pune 
pe altarul Tău viței. 


Mărire..., glasul al 2-lea 


Pentru rugăciunile ierarhului Tău Iosif, Milostive, curăţeşte mulţimea greşelilor 
noastre. 


Și acum... 


Pentru rugăciunile Născătoarei de Dumnezeu, Milostive, curăţeşte mulțimea 
greşelilor noastre. 


Stih: Miluieşte-ne Dumnezeule după marea mila Ta, şi după mulțimea în- 
durărilor Tale, curăţeşte fărădelegile noastre. 


Şi stihira, glasul al 6-lea: Prea cuvioase părinte Iosif, în tot pământul Banatului a 
ieşit vestirea minunilor tale; pentru aceasta în ceruri ai aflat plata ostenelilor tale; 
taberele demonilor le-ai pierdut, la cetele îngereşti ai ajuns, a căror viaţă fără 
prihană ai urmat. Îndrăznire având către Domnul cere pace sufletelor noastre. 


Canoanele - Canonul praznicului din 14 septembrie, cu irmosul pe 6 şi al 
ierarhului, pe 8. 


Canonul Sfântului losif cel nou de la Partoş 
Cântarea 1 


Irmos: Să cântăm Domnului, celui ce a povăţuit pe poporul Său prin Marea Roşie, 
cântare de biruinţă, că S-a prea slăvit. 





De la Sfântul Munte trimis ai fost de Duhul Sfânt, ca să întăreşti pe fraţii tăi, prea 
lăudate Iosif. lar acum, după lupta cea bună ce ai dus, veselindu-te cu îngerii, 
luminează haina sufletelor noastre, ca să prăznuim cu laude pomenirea ta. 


Scăpare s-a făcut pentru poporul tău venirea ta în Țara Banatului, la timp de grea 
încercare; că, purtându-ţi cârja păstorească cu vrednicie, Domnul pe tine te-a mărit 
ca să fii ocrotitor pentru cei ce aleargă la tine şi te cheamă cu dragoste, prea 
lăudate. 


Privind Stăpânul la podoaba faptelor tale, ierarhe Iosif, şi slăvit fiind pe pământ 
printr-însul, cămărilor celor cereşti te-a învrednicit a fi părtaş. 


A Născătoarei 


Pe tine te lăudăm, Născătoare de Dumnezeu curată, ceea ce ai născut pe Dumne- 
zeu Cuvântul mai presus de fire, spre mântuirea noastră. 


Alt canon 


Cântarea 1 


Irmos: Să cântăm Domnului, celui ce a povăţuit pe poporul Său prin Marea Roşie, 
cântare de biruinţă, că S-a prea slăvit. 


Dragostea Domnului te-a atras pe tine, fericite Iosif, şi, desfătările trupeşti lă- 
sându-le, viaţă îngerească pe pământ ai petrecut. Pentru aceea acum întru Hristos te 
odihneşti. 


Ridicatu-te-ai, părinte Iosif, la înălțimea vieţii cereşti şi luminat te desfătezi lângă 
Fiinţa cea nezidită. 


Mărire... 


Raza cea fără materie a dumnezeieştii Lumini în inima ta primind, părinte Iosif, te- 
ai luminat şi toată negura patimilor ai risipit. 


Și acum..., a Născătoarei 


Neamul lui Adam la fericirea cea dintâi ridicându-se, pe tine, Născătoare de 
Dumnezeu, după vrednicie te măreşte. 





Catavasie: Cruce însemnând Moise, de-a dreptul cu toiagul Marea Roşie a 
despărțit-o lui Israel, cel ce pedestru a trecut-o. lar de-a curmeziş lovind marea, a 
împreunat-o împotriva carelor lui Faraon, deasupra scriind nebiruită armă. Pentru 
aceea să-l cântăm lui Hristos, Dumnezeului nostru, că S-a prea mărit. 

Canonul Sfântului losif cel nou de la Partoş 


Cântarea a 3-a 


Irmos: Tu eşti Întărirea celor ce aleargă la Tine, Doamne, Tu eşti Lumina celor din 
întuneric şi pe Tine Te laudă duhul meu. 


De Stăpânul apropiat fiind, cu părintească iubire mijloceşti înaintea Lui pentru cei 
ce aleargă la tine, Iosif, părintele nostru, izbăvindu-i din nevoi. 


Mult-milostive, Doamne, pentru mijlocirile părintelui nostru Iosif, curăţeşte-ne pe 
noi robii Tăi, iertându-ne ca un bun, toate greşelile. 


Prea lăudate Iosif, săvârşit-ai cu darul din tine prea mărite minuni. lar viaţa ta, ca o 
stea străluceşte înaintea oamenilor. Tămăduieşte rănile sufletelor noastre şi, cu ru- 
găciunile tale, izbăveşte-ne de toată ispita vrăjmaşului. 


A Născătoarei 


Dumnezeiască Mireasă, tu eşti lauda noastră a credincioşilor, căci pe tine toţi 
creştinii te avem solitoare şi scăpare din primejdii şi nevoi. 


Alt canon 


Cântarea a 3-a 


Irmos: Tu eşti Întărirea celor ce aleargă la Tine, Doamne, Tu eşti Lumina celor din 
întuneric şi pe Tine Te laudă duhul meu. 


De focul Dumnezeirii aprinzându-te, cuvioase Iosif, şi curăţindu-te, cărbune aprins 
pe pământ te-ai arătat, de Dumnezeu purtătorule. Întru omorârea patimilor 
îmbrăcându-te mai înainte de sfârşit, cuvioase, la viaţa cea fără de sfârşit ai trecut 
prin moarte. 





Mărire... 


Trupul ţi-ai supus nevoilor, cuvioase Iosif, şi sufletul ţi-ai arătat nesupus robiei 
patimilor. 


Și acum..., a Născătoarei 


Dă-ne ajutor cu rugăciunile tale, Preacurată, izgonind năvălirile tuturor primej- 
diilor celor rele. 


Catavasie: Toiagul spre închipuirea Tainei se primeşte, căci cu odrăslire a ales 
preot; iar Bisericii, celei mai înainte neroditoare, acum a înflorit Lemnul Crucii, 
spre putere şi spre întărire. 


Condacul şi icosul praznicului. 
Sedealna Sfântului Iosif, glasul al 4-lea: 


Podobie: Spăimântatu-s-a Iosif, lucru mai presus de fire văzând şi în minte a avut 
ploaia cea de pe lână, la zămislirea ta cea fără de sămânță, de Dumnezeu 
Născătoare, rugul cel nears în foc, toiagul lui Aaron ce a odrăslit şi mărturisind 
logodnicul şi ocrotitorul tău preoţilor, a grăit: Fecioara naşte şi după naştere 
rămâne iarăşi fecioară. 


Sărăcia cea de bunăvoie ai ales şi bogăţia cea stricăcioasă ai lăsat, înţeleptule Iosif; 
ŞI, crucea pe umeri ridicând, pe cărarea cea strâmtă cu anevoie ai umblat; şi, 
călcând prin înfrânare dulceţile trupeşti, ai ajuns la desfătarea cea dumne-zeiască a 
Raiului, părinte al nostru, cuvioase. 


Mărire..., Și acum..., a praznicului acelaşi glas 


Întru tine, de trei ori fericită şi de viaţă făcătoare Cruce, credincioşii veselindu-se, 
cu oştile cele fără de trup împreună prăznuiesc; cetele arhiereilor cu bucurie te 
laudă, iar mulțimile monahilor şi ale pustnicilor cu credinţă ţie se închină; toți 
mărind pe Hristos, cel ce pe tine s-a răstignit. 


Canonul Sfântului losif cel nou de la Partoş 


Cântarea a 4-a 





Irmos: Auzit-am Doamne Taina iconomiei Tale, înţeles-am lucrurile Tale şi am 
prea slăvit Dumnezeirea Ta. 


Ca o oglindă fără de față a dumnezeieştii străluciri te-ai făcut înaintea cre- 
dincioşilor tăi, bunule păstor al Bisericii Banatului; prin vieţuirea ta cea fără pri- 
hană ai luminat ca un stâlp de foc în întunericul ispitelor pe cei ce se nevoiau spre 
mântuire. 


Urmând poruncii Domnului, te-ai făcut lumină povăţuitoare spre tainele ade- 
vărului, ruşinând cu cuvântul învățăturii tale rătăcirea cea păgânească. Pentru 
aceasta, ca pe o podoabă a Bisericii te cinstim. 


Cu darul tău, Preasfinte părinte Iosif, vindecări izvorăşti celor ce se apropie cu 
credinţă de sfinţit mormântul tău. Revarsă darul tău cel tămăduitor şi în 
sufletele noastre, ca să ne vindecăm de toată patima cea pierzătoare şi pilda vieţii 
tale să o urmăm. 


A Născătoarei 


lisuse Mântuitorule, nu trece cu vederea pe robii Tăi, ci ne dăruieşte iertare de 


păcate, ca Unul care singur ești fără de păcat şi împacă lumea, Mult-milostive, 
pentru rugăciunile Maicii Tale. 


Alt canon 
Cântarea a 4-a 
Irmos: Auzit-am Doamne ... 


Sluga Ta, Doamne, lepădat-a grija cea lumească, mintea sa netulburată făcând-o 
locaş Ţic. 


Poruncilor Evangheliei te-ai supus, fericite Iosif, că, luând crucea, ai urmat lui 
Hristos, bucurându-te. 


Mărire... 


Cu armele smereniei ai zdrobit cursele vrăjmaşului; pentru aceasta, cuvioase, 
înălțându-te, cetăţean al cerului te-ai făcut. 





Și acum..., a Născătoarei 


Curăţire de păcate dăruieşte-ne, Dumnezeule, şi împacă lumea Ta, pentru rugă- 
ciunile celei ce Te-a născut pe Tine. 


Catavasie: Auzit-am Doamne Taina iconomiei Tale, înţeles-am lucrurile Tale şi 
am prea slăvit Dumnezeirea Ta. 


Canonul Sfântului Iosif cel nou de la Partoş 
Cântarea a 5-a 


Irmos: Mânecând strigăm Ție, Doamne: mântuieşte-ne pe noi, că Tu eşti Dumne- 
zeul nostru; afară de Tine pe altul nu ştim. 


Credincioşii Banatului neîncetat vestesc minunile tale; iar cetatea Timişoarei 
împreună cu sfântă mănăstirea ta se veselesc cinstindu-te pe tine, Preasfinte părinte 
Iosif. 


Nici pe cei de altă credinţă nu i-a lipsit de bunătatea ta, ci pe toţi fără căutare la față 
i-ai împărtăşit de darurile tale; mântuieşte pe toţi din dureri şi din necazuri, scapă- 
ne şi pe noi din nevoi, cu rugăciunile tale. 


În locaşurile cele de slavă petrecând şi cu apostolii şi cu mucenicii dănţuind, 
vorbitor împreună cu îngerii te-ai făcut; pentru aceasta, prăznuind cu dragoste 
sfântă pomenirea ta, părintele nostru Iosif, te rugăm: Roagă pe Hristos Mân- 
tuitorul pentru sufletele noastre. 


A Născătoarei 


Pe tine, acoperământ tare de mântuire tuturor, te mărturisim, Maică prea curată. 
Grăbeşte şi te milostiveşte şi acum spre noi cei ce-ţi cântăm ţie şi te lăudăm, ceea 
ce eşti una folositoare către Dumnezeu. 


Alt canon 
Cântarea a 5-a 


Irmos: Mânecând strigăm Ție, Doamne: mântuieşte-ne pe noi, că Tu eşti Dumne- 
zeul nostru; afară de Tine pe altul nu ştim. 





Mânie ai avut numai asupra şarpelui, iar către Stăpânul tău toată dragostea ţi-ai 
întors, de Dumnezeu purtătorule. 


Simţurile trupului înţelepţeşte înfrânându-le, turn de bunătăţi te-ai făcut, prea 
fericite. 


Mărire... 


Arşiţa zilei răbdând-o, prea mărite, bucurie Domnului tău, te-ai învrednicit, cu- 
VIoase. 


Și acum..., a Născătoarei 


Marie de Dumnezeu Născătoare, zădărniceşte uneltirile vrăjmaşilor, iar pe cei ce te 
laudă pe tine îi veseleşte. 


Catavasie: O, de trei ori fericite Lemn, pe care S-a Răstignit Hristos, Împăratul ŞI 
Domnul; prin care a căzut cel ce a înşelat cu lemnul, înşelat fiind de Cel ce s-a 
pironit pe tine cu trupul; pe Dumnezeu, care dă pace sufletelor noastre. 


Canonul Sfântului losif cel nou de la Partoş 
Cântarea a 6-a 


Irmos: Haină luminoasă dă-mi mie, Cel ce Te îmbraci cu lumina ca şi cu o haină, 
Mult Milostive, Hristoase, Dumnezeul nostru. 


Cununa măririi sfinților ai dobândit, căci, cu bărbăţia credinţei, şi pe păgâni i-ai 
îmblânzit şi pe fii tăi credincioşi la păşune duhovnicească i-ai povăţuit; drept 
aceea, ca o slugă bună şi credincioasă, ai intrat întru bucuria Domnului tău, unde 
este ceata celor ce se veselesc. 


Străine şi negrăite minuni lucrezi şi prin cinstit mormântul tău, precum ai lucrat în 
viaţă. Celor în primejdii le stai într-ajutor cu rugăciunile tale, neputincioşilor 
doctor eşti şi celor ce pătimesc, alinare; poporului tău celui credincios în prigoniri, 
apărător neînfricat te-ai arătat; şi întru toate slujba ta deplin ai făcut-o. 


In ceruri petreci acum, prea sfinte părintele nostru, şi vezi mărirea cea pururi 
fiitoare; acoperă-ne şi pe noi cu ocrotirea ta cea folositoare, slujitorul Domnului 
Hristos, prea fericite Iosif. 





A Născătoarei 


Maică pururea Fecioară, toată suflarea spre tine îşi îndreaptă nădejdile de izbăvire, 
căci pe tine toţi te avem ancoră neclintită şi mijlocitoare spre mântuire. 


Alt canon 
Cântarea a 6-a 


Irmos: Haină luminoasă dă-mi mie, Cel ce Te îmbraci cu lumina ca şi cu o haină, 
Mult Milostive, Hristoase, Dumnezeul nostru. 


Nici vicleşugurile şarpelui, Hristoase, n-au amăgit pe robul tău Iosif, nici focul 
ispitelor nu l-au înfricoşat. 


Viaţa întocmai cu a îngerilor vieţuind pe pământ, cuvioase Iosif, cu dumnezeieşti 
daruri te-a împodobit dreapta Atotstăpânitorului. 


Mărire... 


Infrânare cu rugăciunea cea pururi curgătoare, cu înfrânarea şi cu dragostea cea 
curată, cuvioase Iosif, oglindă neîntinată lui Dumnezeu te-ai arătat. 


Și acum..., a Născătoarei 


Cuvântul lui Dumnezeu te-a arătat pe tine oamenilor scară cerească, Născătoare de 
Dumnezeu, că prin tine la noi S-a pogorât. 


Catavasie: În pântecele fiarei celei din apă, Ilona palmele întinzându-şi în chipul 
Crucii, mântuitoarea Patimă mai înainte a închipuit-o lămurit; de unde a treia zi 
ieşind, Învierea cea mai presus de lume a însemnat a lui Hristos Dumnezeu, cel ce 
S-a Răstignit cu Trupul, iar cu Învierea cea de a treia zi lumea a luminat. 


Condacul Sfântului Iosif, glasul al 8-lea: 


Podobie: Apărătoare Doamnă, mulţumiri pentru biruinţă, izbăvindu-ne din nevoi 
aducem ţie, Născătoare de Dumnezeu, noi robii tăi. Ci ca ceea ce ai stăpânire 
nebiruită, slobozeşte-ne pe noi dintru toate nevoile, ca să strigăm ție: Bucură-te, 
Mireasă, purururea Fecioară! 





Apărător nebiruit şi neînfrânt te pune înainte pe tine pământul Banatului, mul- 
țumire aducându-ţi ca cel ce prin tine din primejdii s-a mântuit. Ci ca cel ce ai în- 
drăzneală către Dumnezeu, apără-l pe el de toate nevoile, ca să cântăm ţie: Bucură- 
te, părintele nostru losife, făcătorule de minuni. 


Icos: Om de cele cereşti gânditor, de la Dumnezeu dăruit fiind nouă, de Dumne- 
zeu purtătorule, prin învăţăturile tale, noi muritorii cu mintea la cele de sus ne-am 
înălțat, pentru aceasta, cu credință strigăm către tine: Bucură-te, lauda cea fru- 
moasă a Timişoarei; Bucură-te, luminătorul cel strălucit al Banatului. Bucură-te, 
îndreptătorul călugărilor; bucură-te, podoaba ierarhilor; bucură-te, mângâierea 
celor bolnavi; bucură-te, reazimul cel neclintit al celor sănătoşi. Bucură-te, că prin 
multa răbdare şi prin smerenie te-ai făcut vas ales al Duhului Sfânt; bucură-te, că în 
ceruri cu îngerii dănţuieşti. Bucură-te alinătorul tuturor patimilor; bucură-te, folo- 
sitorul nostru cel prea cald. Bucură-te, scăparea tuturor credincioşilor; bucură-te, 
părintele nostru losife, făcătorule de minuni. 


Canonul Sfântului losif cel nou de la Partoş 
Cântarea a 7-a 
Irmos: Tinerii cei ce au mers din Iudeea în Babilon, oarecând, cu credinţa Treimii 
văpaia cuptorului au călcat-o, cântând: Dumnezeul părinților noştri, bine eşti 


cuvântat. 


Tinerii cei cu numărul Treimii, cu roua harului ceresc au biruit văpaia focului 
cântând: Dumnezeul părinţilor noştri, binecuvântat eşti. 


Ca unul care te-ai arătat tămăduitor bolilor, vindecă şi neputinţele sufletelor 
noastre, ale celor ce aleargă la tine, prea lăudate Iosif, şi grăim după cuviinţă: 
Dumnezeul părinţilor noştri, binecuvântat eşti. 


Impărate a toate, Stăpâne Mult-milostive, Doamne, pentru rugăciunile sfântului 
Tău ierarh, împacă viaţa noastră, Bunule, ca pururi cu un glas să lăudăm puterea 
Ta, prea înălţându-Te întru toţi vecii. 


A Născătoarei 


Rugăciunile şi nădejdea tuturor către tine se îndreaptă, Născătoare de Dumnezeu 
Fecioară; caută spre ele şi roagă pe Fiul tău şi Dumnezeul nostru să izbăvească de 





veşnicele chinuri pe cei ce cântă: Binecuvântat eşti Doamne, Dumnezeul părinților 
noştri. 


Alt canon 
Cântarea a 7-a 


Irmos: Tinerii cei ce au mers din Iudeea în Babilon, oarecând, cu credinţa Treimii 
văpaia cuptorului au călcat-o, cântând: Dumnezeul părinților noştri, bine eşti 
cuvântat. 


Desfătările lepădând şi patimile înfrânându-ţi, prea fericite, ai luat răsplătire 
moştenirea cea de sus şi cânţi, veselindu-te: Dumnezeul părinţilor noştri, bine- 


cuvântat eşti. 


Pe calea faptelor bune călătorind, prea mărite, în cetatea Edenului te-ai suit, 
veselindu-te şi dulce cântând: Dumnezeul părinţilor noştri, binecuvântat eşti. 


Mărire... 
Mărirea Treimii cu dreaptă credinţă vestind, prea fericite, întru Lumina cea întreit 
strălucitoare te-ai odihnit şi cânţi, bucurându-te: Dumnezeul părinților noştri, 


binecuvântat eşti. 


Și acum..., a Născătoarei 


Vlăstar din rădăcina lui lesei eşti Fecioară prea fericită şi floare din care a odrăslit 
rodul cel de mântuire pentru cei ce cântă Fiului tău: Dumnezeul părinților noştri, 
binecuvântat eşti. 


Catavasie: Nebuna poruncă a tiranului celui păgân, pe popoare le-a tulburat, 
suflând cu îngrozire şi cu hulă urâtă împotriva lui Dumnezeu; însă pe cei trei tineri 
nu i-a înfricoşat mânia cea de fiară, nici focul cel mistuitor; ci, cu Duh de rouă 
aducător, ce împotrivă răsună, împreună cu focul fiind, cântau: Prea lăudate Dum- 
nezeul părinţilor şi al nostru, bine eşti cuvântat. 


Canonul Sfântului losif cel nou de la Partoş 


Cântarea a 8-a 





Irmos: Pe Împăratul ceresc, pe care îl laudă oștile îngereşti, lăudaţi-L şi-L prea 
înălţaţi întru toți vecii. 


Primind cununa cea neveştejită a sfinţeniei, losif părintele nostru, scapă din 
adâncul ispitelor pe cei ce te cinstim şi te roagă pentru noi către Mântuitorul 
Hristos. 


Arhiereule cu cinstit nume, de Dumnezeu ales slujitor al celor mai presus de minte, 
mijloceşte dar de mântuire şi tămăduire neputinţelor pentru cei ce se închină la 
mormântul tău. 


Impărate a toate, Cuvinte al lui Dumnezeu, Păstorule şi Mielule, pentru rugă- 
ciunile ierarhului Tău Iosif, fă-ne parte cu drepţii la înfricoşătoare venirea Ta şi ne 
scapă de blestemul focului celui în veci nestins. 

Stând în preajma Luminii celei neapropiate, luminează cu mijlocirile tale şi 
sufletele noastre, ca să scăpăm din întunericul ispitelor; şi ne învaţă şi pe noi să 
cântăm: Toată suflarea să laude pe Domnul şi să-L prea înalțe întru toţi vecii. 

A Născătoarei 

Pe tine te mărim, Născătoare de Dumnezeu Fecioară, că după alegerea Părintelui 
nor de lumină te-ai făcut Cuvântului şi rugul cel nears l-ai închipuit, primind întru 
tine Focul cel dumnezeiesc, Stăpână prea curată. 


Alt canon 


Cântarea a 8-a 


Irmos: Pe Împăratul ceresc, pe care îl laudă oștile îngereşti, lăudaţi-L şi-L prea 
înălţaţi întru toţi vecii. 


Pe Cel ce a întărit minunat pe cuviosul Său Iosif, întru nevoinţele cele pustniceşti, 
lăudaţi-L şi-L prea înălţaţi întru toţi vecii. 


Viaţă ca îngerii pe pământ petrecând, fericite Iosif, împreună cu dânşii întru cele 
cereşti te desfătezi cu bucurie în veci. 


Binecuvântăm pe Tatăl, pe Fiul şi pe Sfântul Duh, Dumnezeu. 





Adunarea călugărilor se bucură şi cuvioşii dănţuiesc cu drepţii, cunună de biruință 
luând tu după vrednicie, prea fericite Iosif. 


Și acum..., a Născătoarei 


Mai presus de fire pe Dumnezeu Cuvântul, pe Făcătorul şi Mântuitorul L-ai născut, 
Fecioară; pentru aceasta, pe tine te lăudăm întru toţi vecii. 


Catavasie: 


Stih: Să lăudăm, să binecuvântăm şi să ne închinăm Domnului, cântându-l şi prea 
înălţându-L pe Dânsul întru toţi vecii. 


Binecuvântaţi, tineri, cei întocmai cu numărul Treimii, pe Făcătorul, Dumnezeu 
Părintele; lăudaţi pe Cuvântul, cel ce S-a pogorât şi focul în rouă l-a prefăcut; şi 
prea înălţaţi pe Duhul cel Preasfânt, care dă viaţă tuturor întru toți vecii. 

Canonul Sfântului Iosif cel nou de la Partoş 
Cântarea a 9-a 
Irmos: Pe tine Maica lui Dumnezeu Celui Preaînalt şi neispitită de nuntă, pe tine, 


ceea ce ai născut mai presus de minte prin cuvânt pe Adevăratul Dumnezeu, pe cea 
mai înaltă decât prea curatele Puteri, cu doxologii fără de încetare te mărim. 


Veniţi, iubitorilor de praznic, pomenirea Sfântului losif cu vrednicie să o săvârşim, 
vestind minunile lui spre mărirea lui Dumnezeu şi spre mântuirea noastră; şi, prea 
mărind întru inimile noastre pe Domnul, să dobândim scăpare din patimi şi de 
primejdii. 


Slujitorule al lui Hristos Dumnezeu, nu trece cu vederea pe cei ce cu laude cinstesc 
sfântă pomenirea ta, ci primeşte cântarea noastră cea din inimă şi cu darul tău fu 
nouă folositor spre mântuirea sufletelor noastre. 


Pe unul în trei ipostasuri Dumnezeu: pe Tatăl de la care sunt toate şi pe Fiul prin 
care sunt toate şi pe Duhul Sfânt, care pe toate le plineşte, Treimea cea una şi 


nedespărțită, credincioşii cu cântări o mărim. 


A Născătoarei 





Pe doctorul trupurilor şi al sufletelor născându-L, Fecioară, pe Domnul şi 
Mântuitorul, roagă-L Maică, singura folositoare, să ne dăruiască iertare de păcate 
şi vindecare patimilor. 


Alt canon 
Cântarea a 9-a 
Irmos: Pe tine Maica lui Dumnezeu Celui Preaînalt şi neispitită de nuntă, pe tine, 
ceea ce ai născut mai presus de minte prin cuvânt pe Adevăratul Dumnezeu, pe cea 
mai înaltă decât prea curatele Puteri, cu doxologii fără de încetare te mărim. 
Praznicul tău cel luminat, cuvioase Iosif, după vrednicie veseleşte astăzi tot 
pământul Banatului; roagă-te pentru noi cei ce de-a pururea cinstim sfântă pome- 


nirea ta. 


Pe cei ce suntem împresuraţi de primejdii şi de ispite, apără-ne, Sfinte Iosif şi ne 
scapă cu rugăciunile tale. 


Mărire... 


Inaintea scaunului Domnului stând pururea ca o slugă bună şi credincioasă, fericite 
cuvioase Iosif, nu înceta rugându-te pentru turma ta. 


Și acum..., a Născătoarei 


Cu cântări te lăudăm pe tine, ceea ce eşti cu dar dăruită şi neîncetat grăim către 
tine: Bucură-te, că tu ai izvorât tuturor bucurie. 


Catavasie: Rai de Taină eşti Născătoare de Dumnezeu, care ai odrăslit nelucrat pe 
Hristos, de care Lemnul Crucii cel de viaţă purtător pe pământ s-a sădit. Pentru 
aceasta, acum înălţat fiind, închinându-ne lui, pe tine te mărim. 


Luminânda 


Podobie: Cu ucenicii să ne suim în muntele Galileei, prin credință să vedem pe 
Hristos zicând: Că a luat putere a celor de sus şi a celor de jos; să ne învăţăm cum 
învaţă, a boteza toate neamurile în numele Tatălui şi al Fiului şi al Sfântului Duh şi 
a petrece cu tăinuitorii, precum S-a făgăduit până în sfârşitul veacului. 





Stând înaintea Luminii celei neapuse, cuvioase părinte Iosif, împreună cu cetele 
cuvioşilor, pe noi cei ce lăudăm pomenirea ta, izbăveşte-ne de ispite cu rugăciunile 
tale (de două ori). 


Mărire..., Și acum..., a praznicului 


Crucea este păzitoarea a toată lumea; Crucea, podoaba Bisericii; Crucea, mărirea 
îngerilor şi demonilor rană. 


La Laude 
Stihirile Sfântului Iosif, pe 4, glasul 1: 


Podobie: Ceea ce eşti bucuria cetelor cereşti şi pe pământ oamenilor tare folo- 
sitoare, prea curată Fecioară miluieşte-ne pe noi cei ce scăpăm la tine. Că nă- 
dejdile noastre, după Dumnezeu, întru tine le-am pus, Născătoare de Dumnezeu. 


Având sufletul şi trupul curățit de prihana patimilor, Duhul Sfânt te-a ales pe tine 
locaş Sieşi; cu ungerea arhieriei fiind învrednicit, cu chipul vieţuirii tale partea cea 
bună a stării de-a dreapta ţi-ai agonisit. Astăzi cetăţean cerului aflându-te şi părtaş 
măririi Domnului, roagă-te pentru cei ce te laudă pe tine, prea sfinte Iosif (de trei 
Ori). 


Podoaba hainei celei sfinţite, cu faptele bune mai strălucită ai făcut-o, părinte Iosif, 
purtătorule de Dumnezeu. Pentru aceasta săvârşeşti pururea minuni, prea lăudate, 
scăpându-ne pe noi de toate nevoile. 


Frumuseţile cele nevăzute privindu-le, ai cunoscut negrăita slavă a sfinților, prea 
fericite Iosif. Pentru aceasta, ajută-ne şi pe noi, cu rugăciunile tale, să ne facem 


părtaşi acestei lumini. 


Mărire... a Sfântului, glasul al 6-lea 


Vărsatu-s-a darul în buzele tale, cuvioase părinte Iosif, şi ai fost păstor Bisericii lui 
Hristos, învățând oile cele cuvântătoare să creadă în Treimea cea de o fiinţă, întru o 
Dumnezeire. 


Și acum..., a praznicului, acelaşi glas 





Astăzi pomul vieţii, din sânurile pământului scoţându-se, adevereşte învierea lui 
Hristos, cel ce a fost pironit pe el. Şi, înălțat fiind prin mâinile preoţilor, vesteşte 
înălțarea la ceruri, prin care firea omenească din căderea cea de pe pământ înăl- 
țându-se, în ceruri vieţuieşte. Pentru aceasta, cu mulțumită grăim: Doamne, cel ce 
Te-ai înălţat pe Cruce şi împreună ne-ai înălțat şi pe noi, bucuriei Tale celei cereşti 
învredniceşte-ne pe noi, cei ce Te lăudăm pe Tine. 

Doxologia mare, ecteniile şi cealaltă slujbă a Utreniei, după rânduială şi otpustul. 

La Liturghie 


Fericirile praznicului din cântarea de rând pe 4, şi din canonul sfântului, cântarea a 
6-a, pe 4. 


După vohod: Veniţi să ne închinăm..., cu Mântuieşte-ne pe noi Fiul lui Dumne-zeu, 
Cel ce cu trupul Te-ai răstignit..., 


Sfinte Dumnezeule..., 


Prochimenul, glasul al 7-lea: Scumpă este înaintea Domnului, moartea cuvio-sului 
Lui. 


Stih: Ce voi răsplăti Domnului pentru toate câte mi-a dat mie. 


Apostolul din Epistola către Evrei (7, 26; 8, 2): Fraţilor, Arhiereu ca acesta se 
cuvenea să fie nouă... (caută la 13 noiembrie). 


Aliluia, glasul al 4-lea: Dreptul ca finicul va înflori. 
Stih: Cei răsădiţi in casa Domnului. 


Evanghelia de la Ioan (10, 9-16): Zis-a Domnul: Eu sunt uşa... (caută la Duminica 
a 2-a din marele Post, a doua Evanghelie de la Liturghie). 


La Mai ales pentru Preasfânta, Curata..., în loc de Cuvine-se cu adevărat...se cântă 
irmosul de la cântarea a 9-a: Rai de taină eşti... 


Chinonicul: Intru pomenire veşnică va fi dreptul, de auzul rău nu se va teme. 


Sursa: Mineiul (lunile august-decembrie), Ed. Reîntregirea, Alba Iulia, 2001 





